Pantai Timur, Semenanjung Malaysia

**Pantai Timur** di Semenanjung Malaysia merujuk kepada negeri Kelantan, Terengganu dan Pahang yang berada di sebelah timur Semenanjung Malaysia.

## Geografi
Kelantan, Terengganu dan Pahang ialah negeri yang terletak di Pantai Timur Semenanjung Malaysia. Negeri ini menghadap Laut China Selatan. Sungai yang terpanjang di semenanjung Malaysia, iaitu Sungai Pahang, terletak di negeri Pahang. 

Ianya juga terkenal dengan langkah kerajaan yang mewartakan kawasan tertentu sebagai hutan simpan dan taman negara. Sebagai contoh, Taman Negara (Pahang). Ianya juga banyak tertumpu di kawasan pertanian, pesisir pantai dan bandar kecil. Kawasan yang berpenduduk padat dan sederhana padat.

* Menjadi tumpuan penduduk akibat pengaruh kegiatan ekonomi perikanan dan pertanian
* Kawasan pesisir pantai dan sungai menyediakan kemudahan perhubungan yang baik seperti di Besut (Terengganu)
* Terdapat juga kawasan berpenduduk jarang terutama di kawasan berpaya, contohnya sekitar Tasik Chini dan Tasik Bera (Pahang)

## Pengangkutan
Lebuhraya Pantai Timur merupakan salah satu daripada jaringan lebuh raya yang menghubungkan kawasan pantai timur dan pantai barat di Semenanjung Malaysia. Ia merupakan lanjutan kepada Lebuhraya Karak, dan bermula dari Karak sehingga ke Kuala Terengganu. Terdapat tiga lapangan terbang untuk ke negeri-negeri Pantai Timur, iaitu Lapangan Terbang Sultan Mahmud, Terengganu; Lapangan Terbang Sultan Ismail Petra, Kelantan dan Lapangan Terbang Sultan Haji Ahmad Shah, Pahang.

## Wilayah Pembangunan Ekonomi
Wilayah Ekonomi Pantai Timur atau ECER merupakan wilayah pembangunan ekonomi yang meliputi keseluruhan negeri-negeri pantai timur dan daerah Mersing, Johor. Keluasan kawasan yang terlibat adalah 66,736 kilometer persegi atau 51 peratus dari keluasan Semenanjung Malaysia. ECER melibatkan 3.9 juta penduduk.

## Pertahanan / Pangkalan Ketenteraan

Pantai Timur Semenanjung Malaysia menempatkan beberapa pangkalan ketenteraan penting bagi angkatan udara dan laut negara, memainkan peranan strategik dalam kawalan ruang udara, kawalan perairan, dan keselamatan wilayah pantai timur.

### Pangkalan Udara (Tentera Udara)

* **Pangkalan Udara TUDM Gong Kedak**
Terletak di Gong Kedak, Pasir Puteh, Kelantan. Ia merupakan pangkalan udara utama Tentera Udara Diraja Malaysia (TUDM) bagi Pantai Timur dan menempatkan pesawat pejuang seperti Sukhoi Su‑30MKM.  
* **Pangkalan Udara TUDM Kuantan**
Terletak di Kuantan, Pahang. Berfungsi sebagai pangkalan udara bagi kawasan Pantai Timur Pahang, dan menampung pelbagai jenis pesawat termasuk pesawat pejuang dan pengangkut/helicopter.

### Pangkalan Laut (Tentera Laut)

* **Pangkalan TLDM Tanjung Gelang**
Terletak di Kuantan, Pahang. Ia berfungsi sebagai markas utama laut bagi pantai timur dan dikenali sebagai Markas Wilayah Laut 1 (Wilayah Laut I).  
Pangkalan ini memainkan peranan penting dalam kawalan maritim di Laut China Selatan, rondaan perairan pantai timur, dan sebagai pusat aset serta operasi laut TLDM bagi kawasan Pantai Timur.

### Peranan Strategik

Pangkalan‑pangkalan ini memberi tumpuan kepada keperluan pertahanan udara, kawalan ruang udara, kawalan maritim, dan keselamatan perairan di kawasan Pantai Timur. Mereka menyokong latihan, rondaan, operasi pertahanan dan kawalan sempadan laut dan udara di negeri‑negeri seperti Kelantan dan Pahang serta membantu perlindungan jalur pesisir dan pelabuhan timur Semenanjung Malaysia.


## Lihat juga

* Banjaran Pantai Timur

## Rujukan